Valmet Automotive
Valmet Automotive (entinen Saab-Valmet) on autoteollisuuden palveluja tarjoava teknologia-alan konserni. Yritys omistaa Suomen ainoan henkilöautoja valmistavan tehtaan Uudessakaupungissa. Yhtiö panostaa autonvalmistuksen lisäksi suunnittelupalveluihin Suomessa ja Saksassa, yrityksellä on toimipaikkoja myös Puolassa ja Espanjassa. Yritys on perustettu 1968. Autonvalmistuksessa se on erikoistunut korkean arvoluokan autoihin sekä sähköajoneuvoihin.[1] Tehtaalla on noin 4500[2] työntekijää. Toimitusjohtaja on Olaf Bongwald 2018 alkaen.
Amerikkalaisen J. D. Power -laaturaportin mukaan Valmet Automotive on Euroopan kolmanneksi laadukkain autotehdas 2006. Raportti koski uusia Porsche Boxster ja Cayman S -malleja, menestys jatkui 2007.[3][4] Uudenkaupungin tehdas on Suomen suurin teollisuusrobottien keskittymä yli 600 robotillaan.[5]
Valmet Automotive valmistaa ja suunnittelee autoja. Yrityksen liiketoimintalinjat ovat suunnittelu- ja valmistuspalvelut sekä kinemaattiset ratkaisut, kuten avoautojen kattojärjestelmät ja ilmanohjaimet.
Valmistuspalveluissa Valmet Automotive on valmistanut Porsche Boxster- ja Porsche Cayman -urheiluautoja saksalaiselle Porsche AG-yhtiölle, Boxstereita vuodesta 1997 ja Caymaneita vuodesta 2005. Valmistussopimus Porschen kanssa päättyi vuonna 2012.[6]
Vuonna 2008 Valmet Automotive teki aiesopimuksen yhdysvaltalaisen Fisker Automotiven kanssa henkilöautojen valmistuksesta. Fisker Karma plug-in-hybridiautojen valmistus päättyi vuonna 2012.
Sähköautoissa Valmet Automotive teki kesällä 2009 aiesopimuksen norjalaisen Think Globalin kanssa TH!NK city-kaupunkiauton valmistuksen aloittamisesta jo samaisena vuonna.[7] Tuotanto alkoi joulukuussa 2009.[8] Joulukuusta 2009 vuoteen 2011 valmistettiin myös tanskalaista Garia-sähkögolfautoa.[8]
Maaliskuussa 2012 Valmet Automotive ja Marussia Motors kertoivat sopimuksesta, joka liittyi B2-urheiluautojen tuotekehitykseen ja valmistukseen Uudessakaupungissa. Projekti ei edennyt tuotantovaiheeseen asti.
Heinäkuussa 2012 Valmet Automotive ja Daimler AG ilmoittivat Mercedes-Benz A-sarjan valmistussopimuksesta Uudenkaupungin tehtaalla.[9][10] Valmistus alkoi elokuussa 2013 ja jatkui vuoden 2017 loppuun.[11] [12] Marraskuussa 2015 Valmet Automotive ja Daimler AG ilmoittivat Mercedes-Benz GLC-katumaasturin valmistussopimuksesta. Valmistus alkoi Uudessakaupungissa vuoden 2017 helmikuussa.[13] Mercedes-Benz Cars palkitsi Valmet Automotiven parhaana kumppaniyrityksenään vuonna 2016. Perusteena esitettiin, että Valmet Automotive on huippuluokan teknologian omaava luotettava ja joustava partneri.[14] Maaliskuussa 2017 Valmet Automotive ja Daimler AG ilmoittivat uuden 4. sukupolven Mercedes-Benz A-sarjan valmistussopimuksesta. Tuotanto alkaa vuoden 2018 aikana.
Avoautojen kattojärjestelmissä Valmet Automotiven asiakkaita ovat Mercedes-Benz, BMW, Lamborghini, Mini, Renault ja Bentley.
Valmet Automotive tarjoaa autokomponenttien ja kokoautojen suunnittelua, ja etenkin sähköisen liikkumisen ratkaisuja. Yritys on muun muassa kehittänyt litiumakun Avant Tecnon sähkökäyttöiseen kuormaajaan sekä Quantum Electricin sähkömoottoria.[15][16] Suunnittelua tarjotaan myös alasta riippumatta tuotekehitykseen, simulointiin, tuotantolaitosten layout-suunnitteluun sekä tuotantolinjojen ja -laitteiden suunnitteluun. Yritys myös konsultoi ja kouluttaa.[17]
Vuonna 1968 Saab-Valmetin autotehdas perustettiin ruotsalaisen Saab-Scanian ja suomalaisen valtionyhtiö Valmetin yhteisyritykseksi. Tehdaspaikaksi valittiin Uusikaupunki yli sadan paikkakunnan joukosta muun muassa hyvien kulkuyhteyksien ansiosta. Tehtaan oli myös sijaittava silloisen kehitysaluesäädännön ykköstukialueella. Saabien valmistus käynnistyi tehtaalla vuonna 1969, ja ensimmäinen lahjoitettiin tasavallan presidentti Urho Kekkoselle. Tehtaan ensimmäiseksi toimitusjohtajaksi kutsuttiin autourheilu- ja media-alalta tunnettu DI Väinö J. Nurmimaa[18]. Nurmimaa kuitenkin jätti tehtävänsä varsin pian, kun osoittautui että Saab-Scania oli keskittänyt tuottoisan autojen myynti- ja huoltotoiminnan itselleen Scan Auto Oy:n kautta. Tehtaalla on valmistettu vuodesta 1969 alkaen Saab-, Chrysler-, Talbot-, Opel-, Lada-, Porsche-, Think-, Fisker- ja Mercedes-Benz -merkkisiä autoja. Tehdas valmisti ensimmäiset kymmenen vuotta pelkästään Saabin malleja 95, 96 ja 99, myöhemmin myös malleja 90, 900 ja 9000. Kaiken kaikkiaan Saabeja rakennettiin Uudessakaupungissa lähes 740000 kappaletta. 1980-luvulla valmistuksessa olivat Saabin ohella yksi Chrysler-malli ja saman konsernin ranskalaisen haaran Talbot. Uudenkaupungin autotehtaan rooliksi tuli 1980-luvun aikana yhä selkeämmin erikoisautojen valmistus: esimerkiksi kaikki Saabin avoautomallit vuosina 1986 - 2003 valmistettiin juuri Uudessakaupungissa. 1990-luvulla valmistuksessa olivat General Motorsin Opel Calibra ja Ladan Länsi-Euroopan markkinoita varten kehitetty versio Euro-Samara. Samaran valmistajana toimi virallisesti Euromotive-niminen yritys.
Valmet Automotivella oli 1990-luvun laman jälkeen ongelmia niin tuotantomäärien vaihtelun kuin automerkkien valmistuksen loppumisen seurauksena. Vuonna 2008 yhtiö uudisti strategiansa, jolla pyrittiin parantamaan kannattavuutta, kehittämään kilpailukykyä ja kansainvälistyä yhä vahvemmin.
Osana strategiaa ja palvelutarjonnan monipuolistamista Valmet Automotive ilmoitti syksyllä 2010 ostavansa saksalaisen Karmannin Saksan Osnabrückissa ja Puolan Zaryssa avoautojen kattoja suunnittelevat ja valmistavat tehtaat. Kauppa kasvatti Valmet Automotiven liikevaihdon nelinkertaiseksi ja kaksinkertaisti yhtiön henkilöstön määrän. Samalla pääomistaja Metso luopui osasta omistuksestaan, ja Karmannin kauppaa tulivat rahoittamaan Teollisuussijoitus ja Pontos kumpikin kymmenen miljoonan euron sijoituksella. Riskisijoittajat saivat sijoituksellaan Valmet Automotivesta 34 prosenttia. [19]
Metso luopui Valmet Automotiven omistuksesta 2014. Vuonna 2017 Valmet Automotive hankki omistukseensa ruotsalaisen Semconin autojen suunnittelupalvelut Saksassa. Samaan aikaan yrityksen kolmanneksi omistajaksi tuli CATL, maailman suurin sähköautojen akkuvalmistaja, 23,08 prosentin omistusosuudella. Vuonna 2012 Uudessakaupungissa alkanut autojen sopimusvalmistus Daimler AG:lle on nostanut tuotantomäärät ennätyslukemiin, ja samalla autotehtaalle on rekrytoitu ennätysmäärä työntekijöitä. Uudenkaupungin autotehdas on tällä hetkellä Suomen suurin teollisuuslaitos henkilömäärällä mitattuna. Samalla henkilöautoista on tullut yksi Suomen tärkeimmistä vientituotteista.
Ensimmäinen auto valmistus 13.11.1969. Ensimmäiset Porschet valmistuivat vuonna 1997. 10. kesäkuuta 2005 tehdas valmisti miljoonannen autonsa, punaisen Porsche Boxsterin. 200000. Porsche Boxster tehtaalla valmistettiin marraskuussa 2006.[20] Marraskuussa 2010 Valmet Automotive osti Karmannin Euroopan kattoliiketoiminnan ja nousi alalla maailman kolmen suurimman joukkoon. Autotehdas teki 2017 uuden tuotantoennätyksen 90 000 autolla.[21] Valmet Automotive rekrytoi vuonna 2017 yli 2000 uutta työntekijää Uuteenkaupunkiin. Vuonna 2018 rekrytoidaan edelleen 1000 uutta työntekijää.
Autotehdas on valmistanut runsaasti yksittäisiä konseptimalleja. Viime vuosikymmeninä Valmet Automotive on keskittynyt erikoisosaamiseensa erilaisten avomallisten konseptiautojen ja avokattokonseptien myötä. Ensimmäisen avomallin tehdas valmisti 1986.[26]
Saab 9000 Cabriolet Opel Calibra Cabriolet Audi A4 Cabriolet Ford Thunderbird hardtop coupe[27] Garia LSV Eva electric city car
Autotehtaan vieressä toimii Uudenkaupungin automuseo, jossa on kattava Saab-autojen kokoelma sekä muita tehtaalla valmistettujen merkkien autoja.
Citation error, replace with{{cite book| author = Pohjola, Matti A. (toim.)| title = Oy Saab-Valmet Ab 20| location = Uusikaupunki| publisher = Oy Saab-Valmet Ab| year = 1988| isbn = 951-99990-2-7}}
(in Swedish) YLE Uutiset, 6.8.2009.
Luokka:Autonvalmistajat Luokka:Suomalaiset metalliteollisuusyhtiöt Automotive Luokka:Metso Luokka:Suomalainen autoteollisuus Luokka:Seulonnan keskeiset artikkelit Luokka:Autotehtaat